《谢友人惠锦菊月下白菊二株三首 其三》
明代·黄仲昭

繁英楚楚开寒玉，应与蟾光一色清。疑是羽仙初宴罢，醉飞环佩下蓬瀛。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。